Funeral Oration (taldea)

Funeral Oration () Amsterdamgo (Herbehereak) hardcore punk talde melodikoa izan zen. 1982-1983 bitartean jardun zuten, 1990reko hamarkadaren amaierara arte, eta eragin handiko diskoak atera zituzten Herbehereetako, Alemaniako, Erresuma Batuko eta AEBetako zenbait zigilutan. Kantaria Peter Zirschky zen: urte pare batez punk rocka entzun ondoren, punk talde bat sortzea erabaki zuen 1980an, eta Art Protexion izena hartu zuten, ziurrenik Zirschkyren garai hartako talde kutuna The Art Attacks zelako. Ferry Fidom bateria-jotzailea eta Mike de Veer baxu-jotzailea elkartu zitzaizkion urtebete geroago Last Warning taldean. Laster Funeral Oration izena hartu zuten, bestelako asmorik gabe, baina bi hilabete geroago banandu, lehen grabazioak hainbat bildumatan agertu ondoren. Hasierako taldekideak hauek izan ziren:

 Peter Zirschky - ahotsa,
 Ferry Fidom - bateria,
 Mike de Veer - baxua, eta
 David Mulder - gitarra.

1983an, Zirschkyk iragarki bat paratu zuen Herbehereetako Koekrand punk aldizkarian, "Baxu-jotzaile bat behar du, ez du zertan ona izan, baina nahiko azkarra izan behar du" esanez; William Steinhäuser hartu zuten zeregin hartarako eta Funeral Oration berpiztuaren muina osatu. Irailean, lehendabiziko gitarria-jotzaile David Mulderrek taldea utzi zuen, lehen demoa, There's Nothing Left to Laugh about, eta 1983ko urrian lehen kontzertua grabatu eta gutxira. Peter Zyrskyk hartu zuen haren tokia.

Beste demo bat, The Godsend, 1984ko hasieran grabatu zuten. Bi-biek kritika positiboak jaso zituzten Maximum Rock'n'Roll eta beste punk aldizkari batzuetan. 1984ko udazkenera arte ez zen haien musika azkenean binilo formatura iritsi, autoekoitzitako Shadowland hamabi hazbeteko EParekin. Hurrengo urtean gitarra-jotzaile berri bat hartu zuten, Tos Nieuwenhuizen (lehen Jezus and the Gospelfuckers taldean jarduna zen), eta Communion lehen albuma Diehard Recordsen argitaratu zuiten 1985ean. Urte hartako udan, Alemania eta Hego Euskal Herrian (Azkoitiko eta Andoaingo gaztetxeetan) zehar bira egin zuen herrikide Gepøpelekin eta urtearen amaieran, Tos Nieuwenhuizenek taldea utzi zuen. Hayo Buunkek ordezkatu zuen, eta Survival EPa grabatu zuten 1986ko apirilean.

Bigarren albuma, Funeral Oration izenburu sinplekoa, 1987an kaleratu zen, eta Ferry Fidom bateria-jotzaileak taldea utzi zuen urte berean. Erik Jansen haren ordezkoarekin, taldekideak horrelaxe segitu zuten hamar urtean.

The More We Know EPa 1989an kaleratu zen. Urte haren amaieran, disko berri baterako materiala grabatu zuten, baina taldearen etenaldiak berandu kaleratu zuen: Say No to Life diskoa ez zen 1993ra arte kaleratu WRF Recordsen.

Ia bost urteko isilunearen ondoren, lau taldekideak Utrechteko Bunt Studiora sartu ziren Menno Bakker ekoizlearekin Punk Rock Nation izeneko lehen CDa grabatzeko. Diskoa WRF Recordsek 1994an kaleratu zuen. Hopeless Records zigilu estatubatuarrarekin izenpetu zuten eta 1995ean, taldeak izen bereko Funeral Oration diskoa kaleratu zuen.

1997 hasieran, Communion diskoa CD formatuan berrargitaratu zuen (Shadowland EPa gehituta) Nasty Vinyl zigilu alemaniarrak. Hopeless Recordsek taldearen azken bi estudioko albumak kaleratu zituen, Believer (1997) eta Survival (1998), eta bi CDko diskografia, hamabost urte baino gehiagoko ibilbidean grabatutako kantarik onenak biltzen dituena, baita material bitxi, argitaratu gabea eta zuzeneko kanta batzuk ere. Urte hartan, Vincent Tjoa gehitu zitzaien bigarren gitarra-jotzaile gisa, baina bost kideko talde horrek jardun laburra izan zuen, Hayo Boonk-ek utzi baitzituen Survival grabatu aurretik. Hiru bira egin zituzten Ameriketan zehar hiru urtean jarraian, 1996an, 1997an eta 1998an, Hopeless Recordsen bidez argitaratutako disko bakoitza sustatzeko.

Estudioko grabazioa Hollywoodeko (Kalifornia) Westbeach Studiosen egin zen, AEBetako 1998ko biraren bukaeran: taldeak grabatu eta kaleratu duten azken materiala da. Denera, EP ugari, bi album bakarrik eta zazpi LP oso argitaratu zituen: haien gailurra Communion (1985) lehen diskoa izan zen, eta Ameriketako Estatu Batuetan gaindi ere hiru bira egin zituen 1990reko hamarkadan zehar. Hamarkada haren amaierarako, taldekideek beren jarduna bukatzea erabaki zuten.

 Taldekideak 
 Peter Zirschky - ahotsa
 Hayo Buunk - gitarra
 William Steinhäuser - baxua
 Ferry Fidom - bateria
 Erik Jansen - bateria

 Diskografia 

 Demoak 

 There's Nothing Left to Laugh about kasetea (autoeditatua, 1983)
 The Godsend kasetea (autoeditatua, 1984)

 EPak 

 Shadowland 12"-a (autoeditatua, 1984)
 Survival 7"-a (Remedy, 1986)
 The More We Know 7"-a (Loony Tunes, 1989)
 What Is It? 7"-a (Hopeless, 1995)
 Stop for a Moment / Expanding 7"-ko flexia (Hopeless / Flipside, 1995)

 Albumak 

 Communion LPa (Diehard, 1985)
 Funeral Oration LPa (Swaddle, 1987)
 Say No to Life LPa (WRF, 1993 / 1989an grabatua)
 Punk Rock Nation CDa (WRF, 1994)
 Funeral Oration CDa / LPa / kasetea (Hopeless, 1995)
 Believer CDa / LPa / kasetea (Hopeless, 1997)
 Survival CDa / LPa / kasetea (Hopeless, 1998)
 Discography 1983 – 1998 2 CD (Hopeless, 1999)

 Berrargitalpenak 

 Communion LPa (Weckewerk, 1989)
 Communion / Shadowland CDa (Nasty Vinyl, 1997)
 The Godsend LPa (Neder Again Records, 2008 / pirata)
 The Godsend LPa (Pain of Mind / Gummopunx Records, 2011)

 Bildumak 

 Raw War kasetea (Xzentric Noise, 1983)
 Holland Hardcore 2nd Attack kasetea (Er Is Hoop, 1984)
 Funeral Oration / Gepøpel kasete partekatua (BCT, 1985)
 I've Got An Attitude Problem EPa (BCT / Loony Tunes, 1987)
 Remedy Records Sampler 4-way split LP (Remedion, 1988)
 Welcome to Our Scene LPa (WRF, 1990)
 Punk Sucks CDa (Liberation Records, 1996)
 Chicago vs. Amsterdam CDa / EPa (Hopeless, 1996)
 Hopelessly Devoted to You CDa (Hopeless, 1996)
 IHopelessly Devoted to You Too CDa (Hopeless, 1998)
 Take Action! CDa (Sub City Records, 1999)
 Hopelessly Devoted to You, vol. 3 CDa (Hopeless, 2000)
 Holland Hardcore 2nd Attack Double LP (Abuse Records, eskuz zenbatua eta mila aleko edizioa).

 Kanpo estekak 

 Funeral Oration – webgune ofiziala
 Funeral Oration, AllMusicen
 Funeral Oration, Discogsen
 Funeral Oration, MusicBrainzen
 http:/www.myspace.com/funeralorationband – jarraitzaileek kudeatutako Myspaceko web-orria.

Kategoria:Herbehereetako musika taldeak
Kategoria:Hardcore musika taldeak
Kategoria:1980ko hamarkadako musika taldeak
Kategoria:1990eko hamarkadako musika taldeak